L'otagono Povegia el ze un izołoto artifisałe de ła łaguna de Venesia parte de ła pì vasta ìzoła de Povegia e de'l conpleso sistema defensivo de ła łaguna. L'izołoto a pianta otagonałe, da cui el nome, el zera stà reałizà da ła Repùblega de Venesia come postasion par batarìe d'artiłiarìa 'torno a'l 1380, inte'l pien de ła guera de Cioza, cuando ła menasa raprezentada da ła flota zenoveze ła ghe gaveva inponesto a Venesia ła nesesità de zbararghe ła via navegabiłe che, resałendo da Cioza ła menava diretamente inte'l basin San Marco. A ze stà donca decretà el zgònbaro de'l borgo de Povegia, dove za sorzeva un casteło, e costruìo l'otagono in pozision stratèzega davanti a l'ìzoła. Tałe batarìa ła ga costituìo el modeło par ła reałizasion dei altri otagoni sincuesenteschi. Drìo rezoconti austriaghi, inte'l 1900 el gera ancora dotà de 4 tochi de artiłiarìa e 2 morteri co na guarnizon de 30 òmeni. Durando ła prima guera mondiałe l'Otagono el ze stà doparà cofà depozito de fulmicotone e bałistite par ła Regia Marina.